CELEX: C2005/155/17
Language: sk
Date: 2005-06-25 00:00:00
Title: Vec C-182/05: Žaloba podaná 22. apríla 2005 Komisiou Európskych spoločenstiev proti Helénskej republike

25.6.2005   
            
            
               SK
            
            
               Úradný vestník Európskej únie
            
            
               C 155/9
            
         Žaloba podaná 22. apríla 2005 Komisiou Európskych spoločenstiev proti Helénskej republike
   (Vec C-182/05)
   (2005/C 155/17)
   Jazyk konania: gréčtina
   Komisia Európskych spoločenstiev, v zastúpení: Maria Patakia, poradca právneho servisu Komisie a Bernhard Schima, člen právneho servisu Komisie, ktorí si zvolili adresu na doručovanie v Luxemburgu, podala 22. apríla 2005 na Súdny dvor Európskych spoločenstiev žalobu proti Helénskej republike.
   Žalobkyňa navrhuje, aby Súdny dvor:
   
               —
            
            
               Určil, že Helénska republika tým, že nezabezpečila, aby Dimosia Epicheirisi Ilektrismou zverejnila oddelené ročné účtovné závierky pre činnosti v oblasti ťažby hnedého uhlia a výroby elektrickej energie, si nesplnila povinnosti, ktoré jej vyplývajú z článku 14 smernice Európskeho parlamentu a Rady 96/92/ES z 19. decembra 1996 o spoločnej právnej úprave vnútorného trhu s elektrickou energiou (1).
            
         
               —
            
            
               Zaviazal Helénsku republiku nahradiť trovy konania.
            
         Žalobné dôvody a hlavné tvrdenia
   
               1.
            
            
               Potom, čo bola predložená sťažnosť, a na základe informácií Grécka (viaceré listy ministerstva pre rozvoj a regulačného úradu pre oblasť elektrickej energie) týkajúcich sa požiadavky zverejnenia oddeleného účtovníctva integrovanej spoločnosti „Dimosia Epicheirisi Ilektrismou“ („DEI“) podľa článku 14 smernice Európskeho parlamentu a Rady 96/92/ES z 19. decembra 1996 o spoločnej právnej úprave vnútorného trhu s elektrickou energiou, Komisia zistila, že Helénska republika nesplnila povinnosti, ktoré jej vyplývajú z tohto článku.
            
         
               2.
            
            
               Komisia sa domnieva, že zverejnenie spoločného účtovníctva pre činnosti DEI v oblasti výroby elektrickej energie a ťažby hnedého uhlia a neoddelenie týchto dvoch činností viedlo k porušeniu povinností stanovených v článku 14 ods. 3 smernice 96/92/ES.
            
         
               3.
            
            
               Podľa názoru Komisie, napriek existencii vnútropodnikového účtovníctva DEI, v ktorom, ako je stanovené, je ťažba hnedého uhlia oddelená od výroby elektrickej energie, musí byť predmetné oddelenie obsiahnuté aj vo zverejnenom účtovníctve DEI. Komisia zdôrazňuje, že doteraz podniknuté kroky helénskych orgánov neviedli k dosiahnutiu stanoveného cieľa. Poskytnutie informácií regulačnému úradu ohľadom oddeleného účtovníctva nie je dostatočné pre splnenie povinnosti zverejnenia.
            
         
      (1)  Ú. v. ES L 27, z 30. 1. 1997, s. 20